***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**Rally Mille Miglia**

**The world’s greatest car race**

**Πάρμα, Μπρέσια, Λίμνη Γκάρντα, Μόντενα, Μουσείο Ferrari, Μπολόνια, Ρίμινι, Ουρμπίνο**

**7 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **15/06** | **21/06** |

|  |
| --- |
| Το Mille Miglia είναι ένας από τους πιο διάσημους αγώνες αυτοκινήτων στον κόσμο, που ξεκίνησε το 1927 στην Ιταλία και διεξάγεται ως ιστορικός αγώνας για κλασικά αυτοκίνητα. Η εκδρομή αυτή είναι μοναδική, καθώς εκτός από τη συμμετοχή στον αγώνα, προσφέρει την ευκαιρία να ταξιδέψεις σε πανέμορφα τοπία, να ζήσεις την ατμόσφαιρα του αγώνα και να απολαύσεις την ιταλική παράδοση και γοητεία.Το Mille Miglia είναι πλέον μια ιστορική αναδρομή, όπου οι συμμετέχοντες αγωνίζονται με αυτοκίνητα που έχουν κατασκευαστεί πριν από το 1957, και το ταξίδι διαρκεί συνήθως τέσσερις ημέρες, καλύπτοντας πάνω από 1.600 χιλιόμετρα. Διασχίζει πολλές διάσημες ιταλικές πόλεις, προσφέροντας τη δυνατότητα να απολαύσετε τα τοπία, την ιστορία και τη γαστρονομία της Ιταλίας. |

**1η ημέρα (Κυριακή 15/06/25): ΠΑΤΡΑ – ΑΝΚΟΝΑ**

Συγκέντρωση των εκδρομέων στην πλατεία Τριών Συμμάχων στις …… και στη συνέχεια θα μεταφερθούμε στο Νέο Λιμάνι όπου θα επιβιβασθούμε στο πλοίο που θα μας φέρει στην Ανκόνα.

**2η ΗΜΕΡΑ (Δευτέρα 16/06/25): ΑΝΚΟΝΑ – ΠΑΡΜΑ**

Άφιξη το μεσημέρι στην Ανκόνα και αναχώρηση για την γοητευτική Πάρμα. Η πόλη είναι γνωστή για την εντυπωσιακή πλατεία Duomo, που είναι και μνημείο παγκόσμιας πολιτιστικής κληρονομιάς αλλά και λόγω του γευστικού τυριού παρμεζάνα. Πρόκειται για μια εκλεπτυσμένη και αρχοντική πόλη γεμάτη ωραία καφέ, εστιατόρια και καταστήματα. Το ιστορικό κέντρο της πόλης είναι μικρό αλλά αποζημιώνει τον επισκέπτη με την ασύγκριτη ομορφιά και γραφικότητα του.

**3η ΗΜΕΡΑ (Τρίτη 17/06/25): ΠΑΡΜΑ (ΜΠΡΕΣΙΑ / Εκκίνηση Rally Mille Miglia & ΛΙΜΝΗ ΓΚΑΡΝΤΑ)**

Πρωινή αναχώρηση για την Μπρέσια. Η **εκκίνηση του Mille Miglia** είναι ένα από τα πιο συναρπαστικά σημεία του αγώνα, καθώς σηματοδοτεί την αρχή της περιπέτειας για όλους τους συμμετέχοντες και προσελκύει χιλιάδες θεατές. Η εκκίνηση του αγώνα γίνεται παραδοσιακά στην Piazza della Loggia, την κεντρική πλατεία της Μπρέσια, η οποία είναι γεμάτη με ιστορικά κτίρια και προσφέρει μια ατμοσφαιρική σκηνή για την αρχή του αγώνα. Το πρώτο αυτοκίνητο ξεκινά από εδώ, συνήθως το απόγευμα, και κάθε συμμετοχή περνά από το σημείο της εκκίνησης. Τα αυτοκίνητα είναι σταθμευμένα στις πλευρές της πλατείας και το κοινό έχει την ευκαιρία να δει από κοντά τα θρυλικά κλασικά αυτοκίνητα. Η εκκίνηση περιλαμβάνει μια εορταστική τελετή με πλήθος θεατών, δημοσιογράφων και ειδικών καλεσμένων. Στο στάδιο αυτό, μπορείτε να δείτε τα πιο ιστορικά και εντυπωσιακά αυτοκίνητα του κόσμου, όπως Ferrari, Alfa Romeo, Bugatti, Maserati, και άλλες θρυλικές μάρκες, να ξεκινούν με στυλ και πάθος. Η ατμόσφαιρα γύρω από την εκκίνηση είναι γεμάτη ενθουσιασμό. Οι θεατές μπορούν να περιηγηθούν γύρω από τα αυτοκίνητα, να μιλήσουν με τους οδηγούς και να απολαύσουν τη θέα των μοναδικών κλασικών αυτοκινήτων. Το απόγευμα θα επισκεφθούμε τη Λίμνη Γκάρντα στις πλαγιές των Άλπεων και το θαυμάσιο θέρετρο Σιρμιόνε με την παλιά πόλη με τα πέτρινα σπίτια και τα στενά δρομάκια στο μεσαιωνικό κάστρο. Το μεσαιωνικό αυτό χωριουδάκι αποτελεί πόλο έλξης επιφανών επισκεπτών από τα χρόνια της Ρωμαϊκής αυτοκρατορίας. Επιστροφή στην Πάρμα το βράδυ.

**4η ΗΜΕΡΑ (Τετάρτη 18/06/25): ΠΑΡΜΑ (ΜΟΝΤΕΝΑ - ΜΟΥΣΕΙΟ FERRARI – FIDENZA VILLAGE)**

Στην ημερήσια εκδρομή που θα πραγματοποιήσουμε θα επισκεφθούμε την Μόντενα. Όμορφη πόλη με μεγάλα πάρκα και ένα γραφικό ιστορικό κέντρο. Η κεντρική πλατεία Piazza Grande με πέτρινα κτίρια γοτθικού ρυθμού, το Δημαρχείο, ο Πύργος Ghirlandina, ο οποίος έχει πάρει το όνομα του γιατί η διακόσμηση του μοιάζει σαν μια γιρλάντα που τον περιβάλλει και ο Καθεδρικός ναός, αποτελούν κομμάτι της Πολιτιστικής Κληρονομιάς της UNESCO. Επόμενος μας σταθμός είναι το Museo Ferrari στο Mαρανέλλο.. «Ζήστε το όνειρο» είναι η επιγραφή που καλωσορίζει τους επισκέπτες και υπόσχεται μια συναρπαστική, μοναδική εμπειρία. Το Museo Ferrari Maranello επικεντρώνεται στο παρόν και το μέλλον της Ferrari. Μια μόνιμη έκθεση αφιερωμένη στη Formula 1 και το Παγκόσμιο Πρωτάθλημα, μια πλήρης έκθεση με τα νέα μοντέλα του Ιταλικού Θρύλου, αλλά και αυτοκίνητα του παρελθόντος που έγραψαν ιστορία. Πολλά άλλα αξιοθέατα περιμένουν τους επισκέπτες: μια Αίθουσα με θεματικές ταινίες, Προσομοιωτές της Formula 1 (1 ημι-επαγγελματικό για ενήλικες και 1 junior, το οποίο βασίζεται σε ένα πραγματικό μονοθέσιο της Formula 1). Μια εμπειρία η οποία προσφέρει την αληθινή αίσθηση που έχουν οι οδηγοί έχουν στη Formula 1. Οι προκλήσεις της Ferrari δεν σταματούν εδώ ….. Μπορείτε προαιρετικά να οδηγήσετε μια Ferrari στους δρόμους του Μαρανέλλο, από εταιρίες ενοικίασης αυτοκινήτων. Συνεχίζουμε για το FIDENZA VILLAGE ένα από τα μεγαλύτερα Outlet Stores της Ιταλίας με 110 καταστήματα μόδας σε τιμές Outlet !!!!! Eπιστροφή το βράδυ στην Πάρμα.

**5η ΗΜΕΡΑ (Πέμπτη 19/06/25): ΠΑΡΜΑ – ΜΠΟΛΟΝΙΑ – ΤΣΕΡΒΙΑ – ΡΙΜΙΝΙ**

Πρωινή αναχώρηση για την πρωτεύουσα της Εμίλια Ρομάνα, τη Μπολόνια. Η Μπολόνια φημίζεται: για το αρχαιότερο πανεπιστήμιο του δυτικού κόσμου, για την κουζίνα της με το εξαιρετικό φαγητό, για το θέατρο, για τη ζωντανή φοιτητική ζωή. Η βαθύχρωμη απόχρωση των σκεπών της και της συντριπτικής πλειονότητας των κτιρίων της τυλίγει την πόλη σε ένα κόκκινο της σκουριάς, ένα θέαμα πραγματικά μοναδικό που μπορείτε να το απολαύσετε σε όλο του το μεγαλείο από τον **πύργο degli Asinelli** στο κέντρο της πόλης, ακριβώς δίπλα στη κεντρική πλατεία της Μπολόνια, **Piazza Maggiore.** Η Μπολόνια είναι επίσης γνωστή για τους πύργους της και τις στοές της (portici), που φτάνουν τα 38 χιλιόμετρα στο ιστορικό κέντρο και την κάνουν μοναδική πόλη στον κόσμο. Πέρα από τους πύργους και τις στοές το ιστορικό κέντρο της Μπολόνια είναι το μεγαλύτερο στην Ευρώπη μετά από εκείνο της Βενετίας, το οποίο παραμένει καλοδιατηρημένο χάρη σε μια προσεκτική πολιτική ανακαίνισης και διατήρησης που άρχισε τη δεκαετία του '60. Στη συνέχεια θα μεταβούμε στην Τσέρβια (Cervia) για να συναντήσουμε τα αυτοκίνητα του Mille Miglia. Η πόλη είναι ένας από τους σταθμούς της διαδρομής. Η Πλατεία της Cervia (Piazza Garibaldi) είναι ένας από τους πιο συνηθισμένους χώρους για την συγκέντρωση των θεατών. Τα αυτοκίνητα συνήθως περνούν από κεντρικές οδούς της πόλης και άλλες γραφικές περιοχές κοντά στην παραλία. Το βράδυ θα αναχωρήσουμε για το Ρίμινι, άφιξη και τακτοποίηση στο ξενοδοχείο.

**6η ΗΜΕΡΑ (Παρασκευή 20/06/25): ΡΙΜΙΝΙ – ΟΥΡΜΠΙΝΟ – ΑΝΚΟΝΑ**

Παίρνοντας τον δρόμο της επιστροφής για την Ανκόνα, θα επισκεφθούμε το Ουρμπίνο, μια πανέμορφη μεσαιωνική πόλη στην περιοχή των Μάρκε της Ιταλίας, που φημίζεται για την πλούσια ιστορία της και την εντυπωσιακή αρχιτεκτονική της. Αξίζει να περπατήσετε στα στενά σοκάκια της και να απολαύσετε την ατμόσφαιρα του τόπου!

Στη συνέχεια θα αναχωρήσουμε για την Ανκόνα, άφιξη και επιβίβαση στο πλοίο που θα μας φέρει στην Πάτρα.

**7η ΗΜΕΡΑ (Σάββατο 21/06/25): ΠΑΤΡΑ**

Άφιξη στην Πάτρα το μεσημέρι.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
|  | **Σε δίκλινο ή τρίκλινο δωμάτιο** | **Σε Μονόκλινο δωμάτιο** |
|  Για κρατήσεις που θα γίνουν έως 05/05 | 620 € | 810 € |
| Για κρατήσεις που θα γίνουν από τις 06/05 | 650 € | 840 € |

**ΠΕΡΙΛΑΜΒΑΝΟΝΤΑΙ**

* Διαμονή σε ξενοδοχεία 4\* στην περιοχή της Πάρμα & Ρίμινι με πρωινό σε μπουφέ (4 διανυκτερεύσεις)
* Εισιτήρια πλοίου Πάτρα – Ανκόνα – Πάτρα σε 4κλινες εσωτερικές καμπίνες με W.C (AB4)
* Μεταφορά / περιηγήσεις με πούλμαν σύμφωνα με το πρόγραμμα
* Ξεναγήσεις / περιηγήσεις σύμφωνα με το πρόγραμμα
* Αρχηγός – συνοδός
* Λιμενικά τέλη
* Ασφάλεια αστικής / επαγγελματικής ευθύνης

**ΣΗΜΕΙΩΣΕΙΣ:**

* **Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα με λατινικούς χαρακτήρες (τελευταίας 15ετίας) ή διαβατήριο**
* Στη τιμή δεν συμπεριλαμβάνονται: οι δημοτικοί φόροι διαμονής, Check points, περιβαλλοντολογικό τέλος πλοίων: **50 €** το άτομο, είσοδοι σε μουσεία, οτιδήποτε αναφέρεται ως προαιρετικό και ότι ρητά δεν αναφέρεται στο πρόγραμμα.
* Το πρόγραμμα είναι ενδεικτικό και ενδέχεται να υπάρξουν αλλαγές χωρίς να γίνει καμία παράλειψη στις επισκέψεις – ξεναγήσεις.
* Οι περιηγήσεις - ξεναγήσεις σε όλα τα ιστορικά κέντρο των πόλεων πραγματοποιούνται με τα πόδια.
* Tα τρίκλινα δωμάτια είναι δίκλινα με προσθήκη 3ου κρεβατιού
* **Προκαταβολή για κράτηση θέσης: 200 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. Εξόφληση έως 03/06**
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 44 ημέρες έως και 30 ημέρες πριν την αναχώρηση παρακρατείτε το ποσό των 100 €, σε διάστημα από 29 – 14 ημέρες το 60% της αξίας της εκδρομής και από 13 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Επιβαρύνσεις καμπινών κατά άτομο (μετάβαση και επιστροφή):

Σε 2κλινη εξωτερική (Α2): 85 € Σε 2κλινη εσωτερική (ΑΒ2): 65 €

Σε 3κλινη εξωτερική (Α3): 55 € Σε 3κλινη εσωτερική (ΑΒ3): 45 €